stanford-oval/wikipedia huggingface dataset:
מלחמת האזרחים ביוון
מלחמת האזרחים > לקיחת ילדים ממשפחותיהם

אחת מדרכי השליטה של הקומוניסטים על האוכלוסייה בכפרים שבשליטתם, הייתה הוצאתם של קרוב ל-30,000 ילדים מיוון למדינות סוציאליסטיות (מדינות הגוש המזרחי). פעולה זו הייתה ועודנה נושא טעון רגשית ושנוי מאוד במחלוקת. במקביל, ביוזמת המלכה פרדריקה, הוצאו ילדים (במספר דומה או עולה על מספר הילדים שנשלחו למדינות הקומוניסטיות) מחזקת משפחותיהם (משפחות שהשתייכו לשמאל או נחשדו בתמיכה בשמאל) והם נשלחו לחינוך מחדש במחנות שהקימה המלכה, או נמסרו לאימוץ למשפחות נאמנות למלוכה ולימין, וחלקם אף נמסרו לאימוץ בארצות הברית.
מיעוט מהילדים שנשלחו למדינות הסוציאליסטיות חזרו בשנים 1975–1990 ליוון אולם רובם נשארו במדינות אליהן נשלחו.
מלחמת האזרחים ביוון בספרות

ניקוס קאזאנצאקיס, פאפא יאנארוס, תורגם מיוונית על ידי יחיאל קמחי, הוצאת עם עובד, 1966 (סיפור בדיוני).
ניקולאס גייג', אלני, תורגם מאנגלית על ידי יוסף אשכול, הוצאת ספריית מעריב, 1986 (רומן היסטורי אוטוביוגרפי)
ויקטוריה היסלופ, חוטים מקשרים, תורגם מאנגלית על ידי שרון פרמינגר, הוצאת ידיעות ספרים, 2012 (רומן היסטורי).
ויקטוריה היסלופ, האנשים שאהבנו, תרגום מאנגלית שרון פרמינגר, הוצאת ידיעות ספרים, 2019.
פאוולוס מאטסיס(אנ'), האמא של הכלב, תרגום מיוונית על ידי אמיר צוקרמן, הוצאת כתר, 2001.
דימיטריס חדזיס, סופה של עירנו הקטנה תרגום יעקב שיבי בהוצאת כרטא בשנת 2003.
הערות שוליים

↑  ראו הסרט אלני מ-1985 עם ג'ון מלקוביץ, קייט נליגן, לינדה האנט, על פי ספרו של ניקולאס גייג'
| ברית המועצות (1955–1980) המלחמה הקרה ארצות הברית |
| --- | --- | --- |
| ברית המועצות • הגוש המזרחי • ברית ורשה | ארצות הברית • הגוש המערבי • נאט"ו | ברית המועצות • הגוש המזרחי • ברית ורשה | ארצות הברית • הגוש המערבי • נאט"ו |  |
| שנות ה-40 | מבצע מהדק נייר • ההתנגדות האנטי-קומוניסטית בפולין • שיטת הסלמי • משבר איראן • מלחמת האזרחים הסינית • מלחמת הודו-סין הראשונה • מלחמת האזרחים ביוון • מצב החירום המלאי • הפיצול היוגוסלבי-סובייטי • הסגר על ברלין • בריחת המוחות מגרמניה המזרחית |  |
| שנות ה-50 | מלחמת קוריאה • בהלת הלבנדר • המרד המזרח גרמני • משפטי פראג • הפיצול האלבני–סובייטי • המרד ההונגרי • משבר סואץ • משבר הספוטניק • משבר ברלין השני • ויכוח המטבח • הפיצול הסיני-סובייטי • מלחמת וייטנאם |  |
| שנות ה-60 | משבר קונגו • משבר מטוס הריגול U-2 • מלחמת האזרחים בגואטמלה • הפלישה למפרץ החזירים • משבר הטילים בקובה • מלחמת האזרחים של צפון תימן • האביב של פראג • הפלישה הסובייטית לצ'כוסלובקיה |  |
| שנות ה-70 | ביקור ניקסון בסין • מלחמת יום הכיפורים • משבר האנרגיה העולמי • מבצע מוקינגברד • המהפכה האתיופית • מלחמת האזרחים באנגולה • מבצע קונדור • מבצע טוקאן • מלחמת האזרחים במוזמביק • מלחמת אוגדן • סכסוך לוב–צ'אד • מלחמת אפגניסטן |  |
| שנות ה-80 | החרם על אולימפיאדת מוסקבה • החרם על אולימפיאדת לוס אנג'לס • יוזמת ההגנה האסטרטגית • אייבל ארצ'ר 83 • תקרית הנגיחות בים השחור • אירועי כיכר טיין-אן-מן • סתיו העמים • נפילת חומת ברלין • מהפכת הקטיפה • המהפכה הרומנית • הפיקניק הפאן-אירופי |  |
| שנות ה-90 | איחוד גרמניה מחדש • איחוד תימן • התפרקות צ'כוסלובקיה • התפרקות ברית המועצות • התפרקות יוגוסלביה • תקרית הטיל הנורווגי |  |
| מושגי יסוד | הגוש המזרחי • הגוש המערבי • מסך הברזל • קומוניזם • קפיטליזם • מרוץ חימוש • המרוץ לחלל • מלחמה גרעינית • השמדה הדדית מובטחת • הקו החם מוסקבה-וושינגטון • המלחמה הקרה השנייה |  |
| מדיניות | דוקטרינת טרומן • תורת הבלימה • מקארתיזם • דוקטרינת אולבריכט • דוקטרינת הלשטיין • דוקטרינת ברז'נייב • דוקטרינת אייזנהאואר • דטאנט • אוסטפוליטיק • דוקטרינת רייגן • גלאסנוסט • פרסטרויקה • דוקטרינת סינטרה |  |
| דיפלומטיה | פגישות בין מנהיגי בעלות הברית במלחמת העולם השנייה • ועידת טהראן • ועידת יאלטה • ועידת פוטסדאם • הסכמי פריז ולונדון • הסכמי הלסינקי • סאל"ט • האמנה למניעת ניסויים גרעיניים • פסגת מלטה |  |
| כלכלה | תוכנית מרשל • קומקון • הנס הכלכלי בגרמניה • הקהילה הכלכלית האירופית |  |
| ארגונים | נאט"ו • ברית ורשה • CIA • ק.ג.ב. • שטאזי • ברית בגדאד • המדינות הבלתי-מזדהות • תנועת "סולידריות" בפולין |  |
| גרמניה | חומת ברלין • ברלין המערבית • ברלין המזרחית • הגבול בין גרמניה המערבית לגרמניה המזרחית • צ'ק פוינט צ'ארלי • מחנה המעבר מריינפלדה • אני ברלינאי • מר גורבצ'וב, הפל חומה זו! |  |
| רשימת ערכים מלאה | רשימת ערכים מלאה |  |
| --- | --- |
בקרת זהויות :  NLI: 987007540814605171  LCCN: sh85057104  LNB: 000299825  NKC: ph337774
Rockstar (אלבום של דולי פרטון)

Rockstar (בעברית: רוקסטאר) הוא אלבום האולפן ה-49 של הזמרת-יוצרת האמריקאית דולי פרטון. האלבום יצא לאור ב-17 בנובמבר 2023, על ידי חברות התקליטים ביג משין רקורדס ובטרפליי רקורדס. האלבום הוא פרויקט שיתופי עם מגוון מוזיקאים מז'אנר רוק, המסמן את הגיחה הראשונה של פרטון לז'אנר הרוק.
הסינגל הראשי "World on Fire", יצא לאור ב-11 במאי 2023. הסינגל השני "Magic Man", בהשתתפות אן וילסון ביחד עם אורח מיוחד הווארד ליס יצא לאור ב-15 ביוני 2023. הסינגל השלישי, "Bygones", בהשתתפות רוב הלפורד ביחד עם אורח מיוחד ניקי סיקס וג'ון 5 יצא לאור למחרת. הסינגל הרביעי, "We Are the Champions"/"We Will Rock You", יצא לאור ב-21 ביולי 2023. הגרסה של פרטון לשיר "Let It Be", בהשתתפות פול מקרטני ורינגו סטאר ביחד עם אורח מיוחד פיטר פרמטון ומיק פליטווד, יצא לאור כסינגל החמישי של האלבום. ב-18 באוגוסט 2023. הסינגל השישי, הגרסה של פרטון לשיר "What's Up?" בהשתתפות לינדה פרי, יצא לאור ב-22 בספטמבר 2023.
רקע והכרזה

במהלך בשנת 2022, פרטון הייתה מועמדת היכל התהילה של הרוק אנד רול אך היא סירבה בתחילה לקבל את הכבוד מכיוון שמבצעת שירים אך ורק בסגנון מוזיקת קאנטרי ולא במוזיקת רוק. בתגובה, פרטון הצהירה על כוונתה להקליט אלבום מיוחד בסגנון רוק עם שלל אורחים מוזיקליים מהז'אנר הזה כדי להצדיק את שילובה בהיכל התהילה. פרטון ביצעה את השיר "Rockin'", שיר מקורי, בטקס החניכה להיכל התהילה.
פרטון סיפרה שהצלחיה להשיג מספר גדול של משתפי פעולה במהלך מספר חודשים והכריזה, כולל כמה מהאמנים שאיתם הופיעה בטקס היכל התהילה, כמו פט בנאטר, ניל חיראלדו, סיימון לה-בון ורוב הלפורד, ואורחים נוספים כמו פינק, ברנדי קרלייל ושריל קרואו. פרטון הכריזה רשמית על ההקלטה במהלך שהתארחה בתוכנית "The Tonight Show עם ג'ימי פאלון" ב-30 בנובמבר. ב-31 בדצמבר, טרם חשיפת רשימת הרצועות הרשמית של האלבום, פרטון ביצעה את השיר "Wrecking Ball" עם בתה הסנדקית מיילי סיירוס בהופעה משותפת לסילבסטר הנקראת "Miley's New Year's Eve Party".
ב-17 בינואר 2023, פרטון התארחה בתוכנית האירוח "The View" במהלכה חשפה שתוציא את אלבומה ה-49 הנקרא Rockstar. והשמיעה בבוכרה את הסינגל המוביל "World on Fire". ביום צאתו ביצעה פרטון בהשמעת בכורה את הסינגל בטקס פרסי האקדמיה ה-58 למוזיקה בקאנטרי.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של בילבורד | 12 בדצמבר 2024 | אלבום רוק מוביל | מועמדות |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 3 |
|  ארצות הברית | מצעד האלבומים המסחריים | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | מצעד האלבומים העצמאיים | 42 |
|  ארצות הברית | מצעד האלבומים המסחריים | 21 |
|  ארצות הברית | מצעד אלבומי הקאנטרי | 42 |
|  ארצות הברית | מצעד אלבומי הרוק | 24 |
ביאורים

↑  זוהי עטיפת המהדורה הפיזית והדיגיטלית של האלבום. בנוסף לכך, ישנן ארבעה עטיפות נוספות של האלבום, שנמכרו באתר האינטרנט של פרטון בשבוע צאתו.
↑  זוהי עטיפת המהדורה הפיזית והדיגיטלית של האלבום. בנוסף לכך, ישנן ארבעה עטיפות נוספות של האלבום, שנמכרו באתר האינטרנט של פרטון בשבוע צאתו.
Riptide

"Riptide" (בעברית: "גאות שוטפת") הוא שיר של הזמר והיוצר האוסטרלי ואנס ג'וי. השיר יצא לאור לראשונה כסינגל מתוך המיני-אלבום, God Loves You When You're Dancing, ולאחר מכן הוא הופיע גם באלבום הבכורה של ג'וי, Dream Your Life Away. השיר נכתב על ידי ג'וי עצמו והופק על ידי ג'וי עצמו אדווין וואייט וג'ון קסטל.
סוגה וביקורת

"Riptide" שיר אינדי פולק, אשר מבחינה לירית מתאר סיפור אהבה של נער מתבגר ומשלב מטפורות ואזכורים לתרבות הפופ. השיר ספג ביקורות חיוביות מטעם מבקרי המוזיקה, אשר שיבחו את מילותיו, הפקתו והשירה עצמה של ג'וי. בנוסף, הם ערכו השוואות למוזיקאים כמו פול קלי וג'ף באקלי.
הצלחה מסחרית

השיר זכה להצלחה רבה ברחבי העולם. הוא הגיע למקום השישי באוסטרליה ולימים קיבל מעמד של 9 פלטינות במדינה על מכירות של 630 אלף עותקים במכירות משולבות ואף הגיע למקום הראשון במצעד שירי הרדיו של המדינה. בנוסף הוא גם הגיע למקום ה-12 במצעד סוף השנה האוסטרלי לשנת 2013 והמשיך להיכנס למצעד זה גם בשנת 2014. בשנת 2019 הוא הוכתר כשיר ה-14 המצליח ביותר באוסטרליה באותו עשור. בבריטניה השיר הגיע למקום ה-10 וזכה למעמד של שלוש פלטינות כאשר נמכר בלמעלה מ-1.8 מיליון עותקים במדינה במכירות משולבות ובנוסף גם הגיע למקום ה-42 במצעד סוף השנה הבריטי לשנת 2014 ולמקום ה-65 במצעד סוף העשור הבריטי.
גם בשאר אירופה השיר זכה להצלחה כאשר הגיע למקום ה-16 במצעד האירופאי הדיגיטלי. בארצות הברית השיר הגיע רק למקום ה-30 אך הוא הגיע למקום הראשון במצעד השירים האלטרנטיביים ונכון לשנת 2021, הוא זכאי לשש מעמדות פלטינה על מכירות של 6 מיליון עותקים במכירות משולבות. בנוסף הוא גם היה לשיר השני ששהה הכי הרבה שבועות במצעד האמריקאי כאשר שהה 43 שבועות במצעד. במצעד סוף השנה של שנת 2015 האמריקאי השיר הצליח להגיע למקום ה-71.
בקנדה השיר זכה להצלחה רבה גם כן, כאשר הגיע למעמד יהלום על מכירות של 800 אלף עותקים במכירות משולבות, והגיע למקום ה-13 במצעד הקנדי הרשמי ודורג שנתיים ברצינות במצעד סוף השנה הקנדי. בסך הכול השיר הצליח להגיע למעמד פלטינה או יותר ב-9 מדינות שונות ולמעמד זהב בעוד 6 מדינות נוספות. במאי 2015 השיר הוכרז כשיר ששהה הכי הרבה שבועות במצעד האוסטרלי כאשר שהה במצעד במשך 107 שבועות כשהוא שובר את השיא של ליידי גאגא עם השיר "Poker Face". סך הכול שהה השיר 120 שבועות במצעד. נכון לינואר 2018 השיר מכר 6 מיליון עותקים נקיים בכל העולם. באותו חודש נעשה מצעד כל הזמנים באוסטרליה, בו דורג השיר במקום ה-94.
גרסאות כיסוי

טיילור סוויפט ביצעה גרסת כיסוי בשילוב פסנתר לשיר, במהלך הופעתה בלייב לאונג' ששודרה בחסות BBC רדיו 1 ב-9 באוקטובר 2014.
מיקומי שיא

|   ‏‏‏  מצעדים ודירוגים (2013–2023)> מדינה |   ‏‏‏  מצעדים ודירוגים (2013–2023)> מצעד |   ‏‏‏  מצעדים ודירוגים (2013–2023)> מיקום שיא |   ‏‏‏  מצעדים ודירוגים (2013–2023)>  |
| --- | --- | --- | --- |
|  עולמי | בילבורד גלובל 200 | 100 |  |
|  עולמי | בילבורד גלובל ללא ארצות הברית | 94 |  |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 6 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | 30 |  |
|  ארצות הברית | מצעד השירים מתחת להוט 100 | 2 |  |
|  ארצות הברית | מצעד 40 שירי המיינסטרים | 18 |  |
|  גרמניה | GfK – טופ 100 | 9 |  |
|  הולנד | מצעד 40 הסינגלים ההולנדיים | 50 |  |
|  הממלכה המאוחדת | מצעד הסינגלים הבריטי | 10 |  |
|  ישראל | מדיה פורסט ישראל | 2 |  |
|  נורווגיה | VG-lista | 37 |  |
|  סקוטלנד | מצעד הסינגלים הסקוטי | 8 |  |
|  צ'כיה | ČNS IFPI | 4 |  |
|  צרפת | SNEP | 65 |  |
|  קנדה | קנדה הוט 100 | 13 |  |
|  שוודיה | סוורייטופליסטן | 18 |  |
|  שווייץ | המצעד השווייצרי | 17 |  |
מיקומי שיא > מצעדי סוף שנה

|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 12 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 26 |  |
|  אוסטרליה | מצעד הסינגלים האוסטרלי | 55 |  |
|  איטליה | מצעד הסינגלים האיטלקי | 76 |  |
|  אירלנד | מצעד הסינגלים האירי | 14 |  |
|  גרמניה | GfK – טופ 100 | 27 |  |
|  הולנד | מצעד 40 הסינגלים ההולנדיים | 69 |  |
|  הממלכה המאוחדת | מצעד הסינגלים הבריטי | 42 |  |
|  ישראל | מדיה פורסט ישראל | 6 |  |
|  צרפת | SNEP | 163 |  |
|  קנדה | קנדה הוט 100 | 69 |  |
|  שוודיה | סוורייטופליסטן | 26 |  |
|  שווייץ | המצעד השווייצרי | 38 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  ארצות הברית | בילבורד הוט 100 | 71 |  |
|  קנדה | קנדה הוט 100 | 37 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  צרפת | SNEP | 189 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 101 |  |
|  עולמי | בילבורד גלובל ללא ארצות הברית | 89 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 75 |  |
|  עולמי | בילבורד גלובל ללא ארצות הברית | 59 |  |
|  ארצות הברית | מצעד שירי הסטרימינג – רוק | 44 |  |
מיקומי שיא > מצעדי עשור

|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |   ‏‏‏  מצעדי עשור (2010–2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  הממלכה המאוחדת | מצעד הסינגלים הבריטי | 65 |  |
|  פורטוגל | מצעד הסינגלים הפורטוגזי | 481 |  |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | 4× פלטינה | 120,000 |
| אוסטרליה (ARIA) | 16× פלטינה | 1,120,000 |
| איטליה (FIMI) | 4× פלטינה | 120,000 |
| ארצות הברית (RIAA) | יהלום | 10,000,000 |
| בלגיה (BEA) | זהב | 15,000 |
| גרמניה (BVMI) | יהלום | — |
| דנמרק (IFPI Denmark) | זהב | 900,000 |
| הממלכה המאוחדת (BPI) | 6× פלטינה | 3,600,000 |
| ניו זילנד (Recorded Music NZ) | 8× פלטינה | 120,000 |
| ספרד (PROMUSICAE) | 3× פלטינה | 75,000 |
| פורטוגל (AFP) | 4× פלטינה | 80,000 |
| צרפת (SNEP) | פלטינה | 150,000 |
| קנדה (Music Canada) | יהלום | 100,000 |
| שוודיה (GLF) | פלטינה | 40,000 |
| שווייץ (IFPI Switzerland) | זהב | 15,000 |
סיכום
| בכל העולם | — | 16,455,000 |
הערות שוליים

↑  Vance Joy – Riptide, 3LinksMusic, ‏2012-06-06 (באנגלית)
↑  Music: Top 100 Songs | Billboard Hot 100 Chart, web.archive.org, ‏2015-04-14
↑  Gavin Ryan, ARIA Singles: Justin Bieber ‘Love Yourself’ Is Australia’s First No 1 Of 2016, Noise11.com, ‏2016-01-02 (באנגלית אמריקאית)
↑  Paul Cashmere, Here Is The New Vance Joy Song ‘We’re Going Home’, Noise11.com, ‏2018-01-10 (באנגלית אמריקאית)
↑  Here Are The Songs That Made Triple M's 'Ozzest 100', Music Feeds, ‏2018-01-27
↑  Peter Vincent, Taylor Swift's gift to Vance Joy 'angelic' and 'sublime', The Sydney Morning Herald, ‏2014-10-09 (באנגלית)
↑  Billboard Global 200, Billboard, ‏2023 (באנגלית אמריקאית)
↑  Billboard Global Excl. U.S., Billboard, ‏2023 (באנגלית אמריקאית)
↑  Year-end Charts 2024 – Billboard Global 200 Songs, בילבורד, ‏2024
↑  Year-end Charts 2024 – Billboard Global Excl. U.S. Songs, בילבורד, ‏2024
↑  Year-end Charts – Rock Streaming Songs, בילבורד, ‏2024
↑  NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
| --- | --- |
בקרת זהויות :  MusicBrainz work: edb01a8b-9378-4ac8-bfec-09fbe4a0e5d0
הפפירוס של אני

הפפירוס של אני הוא פפירוס של ספר המתים, מתקופת השושלת התשע-עשרה במצרים העתיקה. הפפירוס כתוב בכתב חרטומים.
קטע מהפפירוס המתאר של שקילת ליבו של אני כנגד נוצה של אלילת האמת מאעת על ידי האל אנוביס.
לפי מסורת הדת המצרית, לאחר מותו, האדם עובר לעולם הבא ועובר סדרה של מבחנים ותלאות עד להגיעו למנוחה. כדי לעזור למת לצלוח את העולם הבא, נכתב ספר המכונה ספר המתים, שכלל לחשים ועצות שיעזרו לו. לכל אדם נכתבה גרסה אישית של ספר המתים על פפירוס, שנערך במיוחד לכבודו על ידי כהני הדת, נועד לשימושו הפרטי ונקבר יחד איתו. מכוון שעלות ומורכבות הכנת הפפירוס הייתה גבוהה מאוד באותם הימים, רק שכבות האליטה של החברה המצרית יכלה לרכוש לעצמה עותק אישי. ה'פפירוס של אני' היא גרסה של ספר המתים שנעשתה עבור אדם בשם 'אני', שהתגורר בעיר תבאי והיה פקיד בכיר בשלטון המצרי.
הפפירוס נרכש בשנת 1888 על ידי ארנסט וואליס באדג' בעבור אוסף המוזיאון הבריטי, שם שוכן הפפירוס עד היום. על מנת לשלוח את המגילה לאנגליה, חתך באדג' את המגילה, שאורכה כ-24 מטר, ל-37 גיליונות באורך אחיד ובכך פגם בה באופן משמעותי. כיום היא אחד מהמקורות השלמים והעיקריים ללמידה על ספר המתים שיש בידי החוקרים.
Dreams

| --- | --- |
עטיפת האלבום Rumours, בו מופיע הסינגל
עטיפת האלבום Rumours, בו מופיע הסינגל
 סינגל בביצוע פליטווד מק
 מתוך האלבום Rumours
 יצא לאור:  24 במרץ 1977
 תאריך הקלטה:  1976
 מקום הקלטה:  Record Plant (Sausalito). Wally Heider's Studio 3 (Hollywood)
 סוגה:  רוק
 שפה:  אנגלית
 בי-סייד:  "Songbird"
 אורך:  4:18
 חברת תקליטים:  Warner Bros
 כתיבה:  סטיבי ניקס
 לחן:  סטיבי ניקס 
 הפקה:  Fleetwood Mac, Ken Caillat, Richard Dashut
 
"Dreams" (בעברית: "חלומות") הוא שיר של להקת הרוק הבריטית-אמריקאית פליטוד מק, שנכתב על ידי הזמרת סטיבי ניקס עבור אלבום האולפן האחד-עשר של הלהקה, Rumors (1977). לאורך השנים, השיר נכנס מספר פעמים למצעדי מוזיקה ברחבי העולם. בסוף 2020, השיר חווה עלייה נרחבת בפופולריות כתוצאה מסרטון ויראלי שהעלה משתמש בשם נתן אפודקה לטיקטוק. לאחר מכן, השיר נכנס מחדש למצעדי המוזיקה הלאומיים, וכן למצעדי ספוטיפיי ואפל מיוזיק במדינות מסוימות. השיר דורג במקום התשיעי ברשימת "500 השירים הגדולים בכל הזמנים" של המגזין רולינג סטון לשנת 2021.
רקע וקומפוזיציה

חברי פליטווד מק חוו תהפוכות רגשיות רבות בזמן הקלטת האלבום Rumours. מיק פליטווד עבר גירושים, כריסטין מקווי וג'ון מקווי נפרדו, בעוד לינדזי בקינגהאם וסטיבי ניקס סיימו את מערכת היחסים שלהם לאחר שמונה שנים. בראיון למגזין בלנדר, הסביר בקינגהאם: "היינו צריכים לעבור את התרגיל הזה של ההכחשה. לשמור את הרגשות האישיים שלנו בפינה אחת של החדר, תוך כדי ניסיון להיות מקצועי בפינה השנייה".
סטיבי ניקס כתבה את השיר בתחילת 1976 באולפן Record Plant בסאוסליטו, קליפורניה. בראיון למגזין בלנדר היא אמרה: "יום אחד, כשלא נדרשתי באולפן הראשי, לקחתי פסנתר של פנדר רודס ונכנסתי לאולפן אחר שנאמר שהוא שייך לזמר סלי סטון, וללהקה סליי ומשפחת סטון. זה היה חדר שחור-אדום, עם בור שקוע באמצע שבו היה פסנתר, ומיטה גדולה מקטיפה שחורה עם וילונות ויקטוריאניים. התיישבתי על המיטה עם הקלידים שלי מולי, מצאתי תבנית תופים, הפעלתי את נגן הקסטות הקטן שלי, וכתבתי את השיר תוך 10 דקות בערך. מיד אהבתי את העובדה שאני עושה משהו במקצב של ריקוד, כי זה הפך את זה לקצת יוצא דופן עבורי".
כשהיא השמיעה את השיר לשאר חברי הקבוצה, "הם לא השתגעו מזה... אבל אמרתי: 'בבקשה! בבקשה תקליטו את השיר הזה, לפחות תנסו אותו'. כי לפעמים הדרך בה אני מנגנת בשירים... צריך באמת לשמוע." הלהקה נענתה לבקשה והקליטה את השיר למחרת. הם הקליטו באולפן בסאוסליטו גרסה בסיסית, כשניקס מנגנת בפסנתר רודס ושרה. עוזר ההקלטה, קריס מוריס, אמר מאוחר יותר כי מההקלטה הראשונה הם שמרו רק את הקטעים של התופים ושל השירה. את הגיטרות והבס הוסיפו מאוחר יותר, בלוס אנג'לס.
כריסטין מקווי תיארה את השיר כ-״בעל רק שלושה אקורדים, ותו אחד ביד שמאל", ו"משעמם", לאחר שניקס ניגנה גרסה שונה של השיר על פסנתר. מקווי שינתה את דעתה לאחר שבקינגהאם "יצר שלושה קטעים מאקורדים זהים, וגרם לכל קטע להישמע שונה לחלוטין. הוא יצר את הרושם שיש חוט שזור בכל הדבר הזה".
הקלטה

המפיק קן קיילט יצר לולאת תופים (לופ) של שמונה תיבות, בשביל התיפוף של פליטווד, כדי ליצור "אפקט היפנוטי עמוק". הוא אמר על הלופ כי "זה מצחיק, אבל כשאנשים מדברים על העניין של הקצב הקלאסי של מיק פליטווד וג'ון מקווי והם מצביעים על השיר האחד הזה, אני תמיד משועשע שהם בעצם מדברים על לופ תופים". הצליל של הגיטרות החשמליות עבר בהקלטה באמצעות ארבעה אותות שונים: אות ישיר, אות miked, אות הפועל מהמוצא של ראש המגבר, ואות ישיר נוסף מדוושת ווליום. האותות הללו הועברו לאחר מכן בשני ערוצים בסטריאו, ולהערכתו של המפיק ריצ'רד דאשוט, הם אפשרו לגיטרות לנוע על פני הערוצים השמאלי והימני "בצורה מלכותית מאוד".
עבור השירה, קיילט הכין סדרה של שמונה מיקרופונים, וביקש מניקס לשיר בכל אחד מהם בכדי שתחליט איזה מהם היא מעדיפה. ניקס בחרה בסופו של דבר במיקרופון מדגם סנהייזר 441, שלפי קיילט היה מיקרופון זול יחסית. "כשהיא הגיעה למיקרופון הספציפי הזה ושרה לתוכו, היא אמרה, "אוי אלוהים, אני אוהבת את המיקרופון הזה! נשמע נהדר!" והעבודה שלי בוצעה." קיילט הניח שמשה קדמית במרחק של חצי אינץ' מהמיקרופון וביקש מניקס לשיר נגדה, כדי שהתדרים הנמוכים יותר של קולה ייקלטו.
קבלה

במגזין קאש בוקס נכתב ש-"זמזום בס עדין מגבה את השירה הקסומה של סטיבי ניקס... לתקליט הזה יש עוצמה מעודנת משלו". במגזין Record World נכתב כי "הקול של סטיבי ניקס הופך את החלומות האלה למציאות מלודית". מבקר הניו יורק טיימס ג'ון רוקוול, כינה את הסינגל "שיא קלאסי", והתייחס למשיכה שעורר "קול הסופרן המוזר, המאונפף והצרוד" של סטיבי ניקס, ול"התיפוף הפריך והמדויק להפליא" של מיק פליטווד. הגרדיאן והמגזין הדיגיטלי Paste דירגו את השיר במקום הראשון והרביעי, בהתאמה, ברשימת 30 השירים הגדולים ביותר של הלהקה.
פופולריות והישגים במצעדים

בארצות הברית, השיר הגיע למקום הראשון במצעד הבילבורד הוט 100 ב-18 ביוני 1977, ונשאר בו למשך שבוע אחד. במצעד הסינגלים הבריטי הוא הגיע למקום ה-24, ונשאר בין ה-40 הראשונים ברשימה במשך שמונה שבועות.
מאז יציאתו, השיר נכנס מחדש למצעדים בהזדמנויות שונות. בשנת 2011, לאחר שידור הפרק Glee - Rumours, השיר נכנס לשבועיים למצעד הבריטי. בשנת 2018 הוא חזר שוב למצעדים כשהגיע למקום ה-14 במצעד שירי הרוק של בילבורד לאחר שזכה לפופולריות מחודשת על ידי ציוץ ויראלי. השיר גם חזר למצעד בניו זילנד, למשך שבוע אחד בשנת 2019, למקום ה-40. לאחר מכן, ב-5 באוקטובר 2020, השיר נכנס מחדש למצעד בניו זילנד למקום ה-28, ונשאר במשך 71 שבועות רצופים ב-40 הראשונים.
באוקטובר 2020 השיר הגיע למקום הראשון במצעד השירים הדיגיטליים של בילבורד - רוק, כתוצאה מסרטון ויראלי שהתפרסם בטיקטוק, של המשתמש נתן אפודקה מבצע ליפ סינק של השיר תוך שהוא גולש על סקייטבורד בכביש מהיר ושותה מיץ חמוציות אושן ספריי. בעקבות הפופולריות של הסרטון, השיר נכנס לרשימת 50 השירים המושמעים ביותר בספוטיפיי ובאפל מיוזיק בארצות הברית, הממלכה המאוחדת, אוסטרליה וניו זילנד, ונכנס מחדש ל-ARIA באוסטרליה ולמצעד הרשמי של בריטניה. בנוסף, השיר גם נכנס מחדש למצעד הבילבורד Hot 100 למקום ה-21 ב-17 באוקטובר 2020, הדירוג הגבוה ביותר של הלהקה במצעד זה מאז ה-20 בפברואר 1988. בשבוע שלאחר מכן השיר עלה למקום ה-12.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 10 |  |
|  אוסטריה | Ö3 אוסטריה טופ 40‏ | 64 |  |
|  אוסטרליה | מצעד הסינגלים האוסטרלי | 4 |  |
|  אוסטרליה | קנט מיוזיק רפורט | 19 |  |
|  אירלנד | מצעד הסינגלים האירי | 23 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים למבוגרים | 11 |  |
|  ארצות הברית | מצעד שירי הרוק & האלטרנטיביים | 2 |  |
|  גרמניה | GfK – טופ 100 | 73 |  |
|  הולנד | מצעד 40 הסינגלים ההולנדיים | 8 |  |
|  הולנד | מצעד 100 הסינגלים ההולנדיים | 8 |  |
|  הממלכה המאוחדת | מצעד הסינגלים הבריטי | 24 |  |
|  ולוניה | אולטראטופ 40 | 25 |  |
|  ניו זילנד | המצעד הניו זילנדי הרשמי | 6 |  |
|  סקוטלנד | מצעד הסינגלים הסקוטי | 9 |  |
|  פורטוגל | מצעד הסינגלים הפורטוגזי | 111 |  |
|  פלנדריה | אולטראטופ 50 | 22 |  |
|  צרפת | SNEP | 93 |  |
|  קנדה | קנדה הוט 100 | 9 |  |
|  שוודיה | סוורייטופליסטן | 34 |  |
|  שווייץ | המצעד השווייצרי | 30 |  |
פופולריות והישגים במצעדים > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  עולמי | בילבורד גלובל 200 | 95 |  |
|  ארצות הברית | מצעד שירי הסטרימינג – רוק | 7 |  |
מבצעים

סטיבי ניקס – שירה מובילה, קולות רקע
כריסטין מקווי – פנדר רודס פסנתר חשמלי, עוגב, ויברפון, קולות רקע
לינדזי בקינגהאם – גיטרות חשמליות ואקוסטיות, קולות רקע
מיק פליטווד – תופים, קונגות
ג'ון מקווי – גיטרת בס
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 15× פלטינה | 1,500,000 |
| איטליה (FIMI) | זהב | — |
| ארצות הברית (RIAA) | זהב | 1,000,000 |
| דנמרק (IFPI Denmark) | פלטינה | 100,000 |
| הממלכה המאוחדת (BPI) | 4× פלטינה | 4,000,000 |
| נורווגיה (IFPI Norge) | זהב | 50,000 |
| ניו זילנד (Recorded Music NZ) | 13× פלטינה | — |
| ספרד (PROMUSICAE) | פלטינה | 50,000 |
סיכום
| בכל העולם | — | 6,700,000 |
Pink Skies

"Pink Skies" (בעברית: "שמיים ורודים") הוא שיר של הזמר האמריקאי זאק בריאן. זהו הסינגל המוביל לאלבומו משנת 2024, The Great American Bar Scene.
תוכן

בריאן הכריז על יציאת השיר "Pink Skies" ב-24 במאי 2024. הוא הכריז על כך באמצעות טוויטר כסינגל המוביל לאלבום שעתיד לצאת בשם The Great American Bar Scene.
קייסי יאנג מוויסקי ריף כתבה כי השיר ”נוגע ברגשות האבל והאובדן שמגיעים עם הגעגוע לאדם שאתה אוהב, ורבים ברשתות החברתיות לקחו במהירות את השיר ואמרו שזאק הצליח לתפוס בצורה מושלמת את מה שהם אולי לא היו מסוגלים לבטא בעצמם במילים.”. לדברי בריאן, השיר לא נוצר בהשראת שום רגע בחייו, אלא מהעניין שלו בדינמיקה משפחתית. מבחינה לירית, מדובר במפגש משפחתי כדי לערוך הלוויה.
בריאן ביצע את השיר בשידור חי בפעם הראשונה בקולוסיאום אוקלנד (אנ') ב-1 ביוני 2024.
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 30 |  |
ביצועים במצעדים

עם יציאתו, "Pink Skies" הגיע למקום השישי במצעד בילבורד הוט 100. בריאן הביע תחילה תסכול מכך שחברת התקליטים שלחה לכאורה את השיר לרדיו פופ ללא ידיעתו, אך וויסקי ריף דיווח מאוחר יותר שהחברה לא עשתה זאת בפועל.